da en da nl ca da da nn es da da da da da da da da en da da da en da da da da da da da da en en da pt sv de pl da da da en nn nn da da da en en en da da de da da da da da da da da da da da da da nl da en da da es nl da
Budgetforlig for år 2023-2026 | Hjørring Kommune
23.9.2022 17:45:16 CEST | Hjørring Kommune
Et flertal i Hjørring Byråd har indgået forlig om et ansvarligt kommunalt budget for de kommende år.
Der er mellem Venstre, Socialdemokratiet, Radikale Venstre, Socialistisk Folkeparti og Enhedslisten indgået budgetforlig for 2023.
Forligskredsens fokus har været, at Hjørring Kommune fortsat skal være et attraktivt sted at bo, besøge og arbejde, og at kommunen fortsat skal kunne løse sine opgaver med kvalitet.
Forligskredsen glæder sig over, at det indgåede budgetforlig fremtidssikrer økonomien i Hjørring Kommune, så der også fremover vil være et solidt økonomisk grundlag for udviklingen af potentialerne og helheden i kommunen.
Ubalance mellem indtægter og udgifter var en kendt udfordring
Den grundlæggende udfordring i budgetarbejdet har været at skabe balance mellem indtægter og udgifter - i en tid med nedgang i indbyggertallet og vigende indtægter fra bloktilskud og skatter.
Ubalancen mellem indtægter og udgifter har været en kendt udfordring, og i den forudgående byrådsperiode blev der derfor også indarbejdet reduktionspuljer i budget 2022 - 2025 til konkret udmøntning i denne byrådsperiode.
Det har således været en kendt og bunden opgave for det nye byråd at udarbejde et budget, der indebærer tilpasninger på både drift og anlæg for at sikre en robust og fremtidssikret økonomi.
Store tilpasninger på drift og anlæg
Budgetforliget indeholder samlede besparelser i driften for 48,1 mio. kr. i 2023 stigende til 69,3 mio. kr. i 2026. Anlægsrammen er også over budgetperioden på 4 år reduceret med samlet 91,0 mio. kr. sammenlignet med sidste budgetlægning. I budgetforliget er der sikret penge til dækning af den demografiske udvikling og udgiftsudviklingen inden for de specialiserede sociale områder og overførselsområdet.
”Her i Hjørring Kommune har budgetlægningen ofte været svær - men i år har processen været endnu vanskeligere, end den plejer at være, udtaler borgmester Søren Smalbro (V). Vi har været nødt til at gennemgå alle områder med tættekam, og vi har været nødt til at vedtage besparelser, som vi alle helst ville have været foruden. Men alle forligspartier har forstået nødvendigheden af at opnå balance mellem indtægter og udgifter, så vi også i fremtiden kan sikre kernevelfærden for kommunens borgere”, forklarer borgmesteren.
Uløst ubalance fra 2025 og frem
Til trods for markante tilpasninger på både drift og anlæg erkender forligskredsen, at der fortsat vil være en ubalance mellem udgifter og indtægter fra 2025 og frem, som skal løses i de kommende års budgetforhandlinger.
Forligskredsen har på den baggrund bedt kommunens administration udarbejde en række analyser og strukturoplæg, der forventes at kunne bidrage til løsningen af de mere langsigtede, økonomiske udfordringer. Det drejer sig bl.a. om
oplæg til forebyggelsesstrategi på det specialiserede socialområde
strukturoplæg vedrørende dagtilbud, skole og specialundervisning
analyse af det fremadrettede plejeboligbehov - kapacitet og struktur
Samtidig har forligskredsen valgt at hæve kommuneskatten med 0,11 procentpoint til en samlet udskrivningsprocent på 26,21%. Skattestigningen giver et årligt provenu på ca. 12 mio. kr. til fremtidssikring af budgetforliget via en større robusthed i økonomien. Forligskredsen er enige om at anvende skatteindtægterne til minimering af ubalancen fra 2025 og frem og håber dermed at kunne undgå besparelser på velfærdsområderne i de kommende budgetår.
Klik her og læs budgetaftalen
Borgmester Søren Smalbro (V), 41 22 30 10
Socialdemokratiet (A), Mai-Britt Beith, 41 93 77 22
Radikale Venstre (B), Gry Bruun Nielsen, 41 93 77 51
Socialistisk Folkeparti (F), Anette Bæk, 41 93 77 05
Enhedslisten (Ø), Louise Bilde Hvelplund, 41 93 77 33
Information om Hjørring Kommune
72 33 33 33https://hjoerring.dk/
Følg pressemeddelelser fra Hjørring Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Hjørring Kommune
Sandfodringsprojekt genopbygger kysten i Hjørring Kommune4.10.2022 14:00:00 CEST | Pressemeddelelse
Nye opmålinger ved Harerenden viser, at tilført sand bygger revlerne højere og bredere. Havbunden er hævet op til 2,5 meter.
Hjørring Kommune inviterer til Seniormesse27.9.2022 13:50:00 CEST | Pressemeddelelse
Torsdag den 6. oktober inviterer Frivillighedens Huse i Hjørring Kommune alle kommunens +60-årige og eventuelt pårørende til Seniormesse i Hallen Park Vendia i Hjørring.
Presseinvitation: Fodboldlandskampe på Nord Energi Arena i Hjørring14.9.2022 10:00:00 CEST | Presseinvitation
Hjørring Kommune, DBU og DBU Jylland indgik i april måned en ’Velfærdsalliance’. I den 5-årige periode aftalen gælder, vil parterne sammen med lokale fodboldklubber gennemføre en lang række spændende fodboldaktiviteter i kommunen og bruge fodbolden som løftestang til at flere børn, unge og voksne kan indgå i sundhedsfremmende og aktive fællesskaber.
Nu starter byggeriet af Sindals nye ældrecenter1.9.2022 09:25:00 CEST | Pressemeddelelse
Det ca. 10.000 m2 store ældrecenter skal rumme 96 plejeboliger til borgere, der ikke længere kan klare sig selv i eget hjem. Derudover får det nye Vendelbocenter en centerdel med træningsfaciliteter, aktivitetscenter, sygeplejeklinik, café/dagtilbud og administration.
Hyldest og stor tak til idrætsudøvere, foreningsledere og foreninger i Hjørring Kommune30.8.2022 09:00:00 CEST | Pressemeddelelse
Tirsdag den 6. september hædrer Hjørring Kommune flotte resultater og mesterskaber på Vendsyssel Teater. Idrætsledere, der har ydet en helt særlig indsats i en forening over en længere periode, er nominerede til Foreningslederprisen. Og som noget nyt har Hjørring Kommunes Fritids- og Folkeoplysningsudvalg oprettet en Foreningspris. Med denne pris vil der udover hæderen være en check på 5000 kr.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022